kardosdrur/scandi-wiki huggingface dataset:
Paris (Supertramp)

Paris er det progressive rockband Supertramps første livealbum, udgivet i 1980.

Paris blev optaget på Supertramps Breakfast in America turné i november 1979 i Paris, Frankrig på Pavillonen, en lokalitet som tidligere var et slagteri.

Albummet indeholder næsten alle numre fra Crime of the Century (bortset fra If Everyone Was Listening), tre fra Crisis? What Crisis?, to fra Even in the Quietest Moments, tre fra Breakfast in America og et nyt nummer, You Started Laughing (oprindeligt B-siden til nummeret Lady fra Crisis? What Crisis?). Hele koncerten blev optaget, men sangene Give a Little Bit, Goodbye Stranger, Even in the Quietest Moments, Downstream, Just A Normal Day og Another Man's Woman blev fjernet fra albummet pga. begrænsninger i størrelse, da Paris var et dobbeltalbum.

Paris albummet skulle oprindeligt have heddet Roadworks.

Paris blev #8 på Billboard Pop Albums hitlisten i USA i slutningen af 1980 og vandt øjeblikkeligt guld. Liveversionen af Dreamer nåede Top 20 for singler i USA.

I juli 2006 blev de oprindelige masterindspilninger til albummet fundet i en lade som tilhørte bandets trommeslager Bob Siebenberg, sammen med videofilm som ikke har været set siden de blev optaget. Båndene blev sendt til Cups 'N Strings Studios i Santa Monica, Californien, hvor de skulle forbedres digitalt. Båndene var i dårlig stand, men det lykkedes at overføre dem. Videoen vil blive sendt til Peter Clifton, skaberen af Led Zeppelins koncertfilm The Song Remains the Same fra 1973, i New Zealand, for yderligere redigering.

Der er i øjeblikket ingen planer om en DVD-udgivelse, men muligheden er til stede siden dette er sjældne og aldrig før udgivede optagelser fra bandets absolutte succesperiode.

Der blev udgivet en digitalt forbedret version af albummet på CD 30. juli 2002.

Spor 
Alle sange er skrevet af Rick Davies og Roger Hodgson.

-- Disk 1 --
 "School" – 5:41
 Sang: Roger Hodgson
 "Ain't Nobody But Me" – 5:24
 Sang: Rick Davies
 "The Logical Song" – 3:56
 Sang: Roger Hodgson
 "Bloody Well Right" – 7:23
 Sang: Rick Davies
 "Breakfast in America" – 2:57
 Sang: Roger Hodgson
 "You Started Laughing" – 4:02
 Sang: Rick Davies
 "Hide in Your Shell" – 6:54
 Sang: Roger Hodgson
 "From Now On" – 7:05
 Sang: Rick Davies

-- Disk 2 --
 "Dreamer" – 3:44
 Sang: Roger Hodgson med Rick Davies
 "Rudy" – 7:08
 Sang: Rick Davies og Roger Hodgson
 "A Soapbox Opera" – 4:51
 Sang: Roger Hodgson
 "Asylum" – 6:51
 Sang: Rick Davies
 "Take the Long Way Home" – 4:57
 Sang: Roger Hodgson
 "Fool's Overture" – 10:57
 Sang: Roger Hodgson
 "Two of Us" – 1:25
 Sang: Roger Hodgson
 "Crime of the Century" – 6:31
 Sang: Rick Davies

Medlemmer 
 Rick Davies – keyboards, sang
 John Helliwell – saxofoner, træblæsere, keyboards, baggrundssang
 Roger Hodgson – guitarer, keyboards, sang
 Bob Siebenberg (som Bob C. Benberg) – trommer, slagtøj
 Dougie Thomson – bas, baggrundssang

Hitlister 
Album – Billboard (USA)

Singler – Billboard (USA)

Eksterne henvisninger 
 



Dobbeltalbum
Supertramp-album
Livealbum fra 1980
The Good Life

The Good Life er det tredje studiealbum fra den danske rockgruppe Kashmir, der udkom den 16. februar 1999 på pladeselskabet Start. The Good Life blev Kashmirs gennembrudsalbum, og har sidenhen solgt over 100.000 eksemplarer. Ved Dansk Grammy 2000 vandt Kashmir i kategorierne Årets danske album, Årets danske gruppe og Årets danske rock udgivelse, mens forsanger Kasper Eistrup fik prisen for Årets danske sangskriver.

Teksterne kredser bl.a. om Kasper Eistrups skilsmisse fra Sara Bro samt venners dødsfald: "Det er en plade som handler om at tabe, men samtidig er det også en plade, som handler om at vinde et eller andet ved at tabe. The Good Life er blevet til i kraft af alle de ting, som er gået væk, som er forsvundet." Modsat de to foregående album, har Eistrup komponeret de fleste af albummets sange, ligesom Kashmir på The Good Life har søgt væk fra den legende og humoristiske tilgang til musikken: "Vi har leget meget på vores første plader. Nu hvor meget af det er blevet spillet af, har vi det med i bagagen. Vi har dog ikke så meget leget for at vise folk, hvor gode vi var. Det var mere for vores egen skyld."

Kashmir turnerede efter udgivelsen med keyboardspiller og guitarist Henrik Lindstrand som nyt livemedlem, og i 2000 blev han officiel medlem af bandet.

Spor

Hitlisteplacering

Referencer

Eksterne henvisninger 
 

Album fra 1999
Kashmir-album
Olympus Mons

Olympus Mons (latin for Olympus Bjerg) på Mars er den højeste kendte vulkan i solsystemet. Den er ca. 25 kilometer høj og har en diameter på ca. 600 kilometer.

Den ligger i et område kaldet Tharsis-bulen. Det vurderes, at vulkanen har været udslukt i omkring en milliard år. Med sin højde er den ca. tre gange højere end Mount Everest, og har en grundflade på størelse med Oman. Som den yngste af Mars' vulkaner, er den blevet dannet i Amazonis-perioden.

Astronomer har kendt til Olympus Mons siden slutning af det 19. århundrede som albedo-egenskaben Nix Olympica (latin for Olympens Sne). Således havde man mistanke om dens bjerg-formation allerede inden man udsendte rumsonder.

For foden af bjerget, er der en stejl kant på ca. 2 km. Det vurderes at der på et tidspunkt er sket et stenskred, som har dannet denne kant. Endvidere mener ESA på baggrund af billeder taget i januar 2013 at disse sten efterfølgende er blevet oversvømmet af en lavaflod, som har eroderet landskabet i området.

Kilder 

Vulkaner
Mars
Kirsten Hammann

Kirsten Hammann (født: 1. november 1965 i Risskov) er en dansk forfatter.

Efter at være blevet student fra Risskov Amtsgymnasium i 1984 fortsatte Kirsten Hammann på Forfatterskolen fra 1989 til 1991. Året efter, i 1992, debuterede hun med digtsamlingen Mellem tænderne, og i 1993 udkom romanen Vera Winkelvir.

Kirsten Hammann har modtaget Statens Kunstfonds 3-årige arbejdsstipendium, Klaus Rifbjergs debutantpris for lyrik, Statens Kunstfonds hædersydelse, Beatrice Prisen, Danske Banks Litteraturpris og Søren Gyldendal Prisen. Romanerne Bannister, Fra smørhullet og Georg-komplekset har været indstillet til Nordisk Råds Litteraturpris i hhv. 1998, 2005 og 2023.

Bibliografi 
 Mellem tænderne (digte) – 1992
 Jeg civiliserer mig om morgenen (digtvideo) – 1992
 Vera Winkelvir (roman) – 1993
 Bannister (roman) – 1997
 Chokoladeeskapade (børnebog) – 1998
 Bruger De ord i kaffen? (roman og poetik) – 2001
 Fra smørhullet (roman) – 2004
 En dråbe i havet (roman) – 2008
 Se på mig (roman) – 2011
 Alene hjemme (roman) - 2015
 Ofte stillede spørgsmål - 2017
 Georg-komplekset - 2022

Eksterne henvisninger 
 Kirsten Hammann på Litteratursiden.dk
 

Romanforfattere fra Danmark
Digtere fra Danmark
Børnebogsforfattere fra Danmark
Kunstnere på finansloven
Personer i Kraks Blå Bog
Dansksprogede forfattere fra Danmark
Danskere nomineret til Nordisk Råds Litteraturpris
Kvindelige forfattere i det 21. århundrede
Feminister fra Danmark
Modtagere af Søren Gyldendal-prisen
The Departed

The Departed er en amerikansk krimidrama fra 2006, instrueret af Martin Scorsese og skrevet af William Monahan. Det er en genindspilning af den anmelderroste Hongkong-thriller Infernal Affairs fra 2002. Filmens hovedrollere er Leonardo DiCaprio, Matt Damon, Jack Nicholson og Mark Wahlberg – i birollerne ses Martin Sheen, Ray Winstone, Vera Farmiga, Anthony Anderson og Alec Baldwin.

Den har vundet flere priser, herunder fire Oscar-statuetter ved Oscaruddelingen i 2007: bedste film, bedste instruktør (Scorsese), bedste manuskript og bedste klipning. Wahlberg var desuden nomineret for bedste mandlige birolle.

Filmen foregår i Boston og omhandler den irske mafiaboss Francis "Frank" Costello, der får plantet Colin Sullivan som muldvarp i statspolitiet; de to roller i filmen er løst baseret på den berømte gangster Whitey Bulger og den korrupte FBI-agent John Connolly. Samtidig begynder undercover betjenten Billy Costigan at infiltrere Costellos organisation. Det er Billys opgave at vinde Costellos tillid og hjælpe sine foresatte med at fængsle Costello. Imens har specialdetektiv Colin Sullivan vundet alles tillid. Ingen ved, at han er Costellos muldvarp i politiet.

Medvirkende 
 Leonardo DiCaprio – Billy Costigan
 Matt Damon – Colin Sullivan
 Jack Nicholson – Frank Costello
 Alec Baldwin – Ellerby
 Mark Wahlberg – Dignam
 Martin Sheen – Queenan
 James Badge Dale – Barrigan
 Ray Winstone – Mr. French
 Vera Farmiga – Madolyn
 Kevin Corrigan – Sean
 Anthony Anderson – Brown
 Mark Rolston – Delahunt

Referencer

Eksterne henvisninger 
 Officielt website  for The Departed

Eksterne Henvisninger 

Amerikanske film fra 2006
Thrillerfilm fra USA
Kriminalfilm fra USA
Engelsksprogede film
Film instrueret af Martin Scorsese
Film fra Warner Bros.
Oscar for bedste film
You Suffer

"You Suffer" er en sang af det britiske Grindcore band Napalm Death. Sangen er med i Guinness Rekordbog for den korteste optagede sang nogensinde. Den er på præcis 1,316 sekunder og med den uforståelige tekst: "You Suffer – But Why?"

Sangen er optaget i 1986 og er med på albummet Scum udgivet i 1987.

Eksterne Links 
 Video

Sange fra 1986
Timbaland

Timothy Zachery Mosley (født 10. marts 1972), bedre kendt som Timbaland, er en amerikansk sangskriver, producer og rapper.

Med sangskriver Steve "Static" Garrett og barndomsvennen Missy Elliott har Timbaland været med til at skabe nogle af de mest succesfulde sange i moderne pop og urban musik, heriblandt singler for Missy Elliott, Aaliyah, Jay-Z, Justin Timberlake, Ludacris, Nelly Furtado, The Pussycat Dolls, Nicole Scherzinger og Keri Hilson.

Han er medlem af hip-hop-gruppen Timbaland & Magoo.

Som producer 
Timbaland er blevet sammenlignet med producere som Brian Eno, Phil Spector og Norman Whitfield, da han har været med til at redefinere lyden af en hel genre med en umidddelbart genkendelig lyd. Hans sange har ofte usædvanlige arrangementer, lyde og instrumentationer, der er bundet sammen af hans karakteristiske fornemmelse for rum og rytme. Ligesom Spector og Whitfield overskygger Timbalands produktioner til tider den udøvende kunstner, og Timbaland bliver selv sangens stjerne.

Timbaland er meget inspireret af arabisk musik, hvilket især høres i hans musik fra slutningen af 90'erne.

Ligesom mange andre kunstnere sampler han musik.

Mest kendt er hans arbejde sammen med Aaliyah, Justin Timberlake, Missy Elliot, og Jay-Z. Siden 2002 har Timbaland arbejdet sammen med produceren Danja, som har hjulpet ham med hensyn til lyd og givet melodier til hans trommer.

Nogle af hans kendte sange som indeholder samples er "Don't Know What to Tell Ya" med Aaliyah, hvilket indeholder et sample fra "Batwanes Beek" af Warda, og "Big Pimpin'" med Jay-Z, som har et sample fra "Khosara Khosara", der er sunget af Abdel Halim Hafez og komponeret af Baligh Hamdi i 1957.

Diskografi

Soloalbum
 1998: Tim's Bio: Life from da Bassment
 2007: Shock Value
 2009: Shock Value II
 2016: Opera Noir

Timbaland & Magoo-album
 1997: Welcome to Our World
 2001: Indecent Proposal
 2003: Under Construction, Part II

Noter

Eksterne henvisninger 

 
 
 
 

Sangskrivere fra USA
Rappere fra USA
Personer fra Virginia
Uffe Steen

Uffe Steen er en dansk jazzmusiker, der har medvirket på over 60 CDer
De seneste udgivelser er bl. andet med Uffe Steen Trio, Jens Jefsen Trio, Shades of Blue, The Blue Junction, Valdemar Rasmussen Trio, Indra, Circles + mange flere.
− Han har udgivet 5 CDer i eget navn: "Hymn to Spring" ”Play” og ”Dust in My coffee”  "Twangz" og sidst “Retroscope”.
Han har desuden udgivet flere lærebøger.

Uffe Steen underviser blandt andet på det rytmiske musikkonservatorium i Aarhus.

− Har til koncerter og på CDer spillet med internationale kendte kunstnere som, Joye Baron, Jeff Ballard, Maria Bergman, Allan Botchinsky, Thomas Clausen, Hal Galper, Lennart Ginman, Tim Hagans, Lars Janson, Jens Jefsen, Alex Acuna, David Liebman, Lars Møller, Adam Nussbaum, Alex Riel, Bob Rockwell, Jimmy Smith, Bernard Purdie, Peter Vuust, Hans Ulrik og mange flere.

Stil 

Uffe Steen er kendt som en alsidig guitarist, der har sin egen unikke spillestil og bluesmættede udtryk. Han bevæger sig ubesværet i grænselandet mellem jazz, blues og rock mm.

Eksterne henvisninger 
 Officiel hjemmeside

Referencer 

Jazzmusikere fra Danmark
Bluesmusikere fra Danmark
Guitarister fra Danmark
Europamesterskabet i fodbold 1988

Europamesterskabet i fodbold 1988 var det ottende EM i fodbold arrangeret af UEFA. Turneringen blev afholdt i to faser – først en kvalifikation, hvorfra syv hold gik videre til slutrunden sammen med det direkte kvalificerede værtsland, Vesttyskland. Slutrunden blev spillet i Vesttyskland i perioden 10. – 25. juni 1988.

Otte hold deltog i slutrunden i Vesttyskland, og det var Holland med Marco van Basten i spidsen, der vandt EM-titlen for første gang. Van Basten scorede fem mål i sine fem kampe og blev turneringens topscorer – bl.a. et flot mål i finalesejren på 2-0 over Sovjetunionen.

Kvalifikationsturnering 
De 32 deltagende hold var inddelt i syv kvalifikationsgrupper. De syv gruppevindere gik videre til slutrunden.

Slutrunde

Stadioner 
Slutrundekampene blev spillet på følgende otte stadioner:
{| class="wikitable"
! Stadion
! By
! Kapacitet
|-
| Müngersdorfer Stadion || Köln || align="center"|47.000
|-
| Neckarstadion || Stuttgart || align="center"|50.000
|-
| Niedersachsenstadion || Hannover || align="center"|50.423
|-
| Olympiastadion || München || align="center"|69.000
|-
| Parkstadion || Gelsenkirchen || align="center"|62.000
|-
| Rheinstadion || Düsseldorf || align="center"|55.850
|-
| Volksparkstadion || Hamburg || align="center"|61.200
|-
| Waldstadion || Frankfurt || align="center"|61.000
|}

Indledende runde 
De otte hold blev inddelt i to grupper med fire hold, hvorfra de to bedst placerede hold i hver gruppe gik videre til semifinalerne.

Semifinaler

Finale

Europamestrene

Topscorere 
5 mål
  Marco van Basten

2 mål
  Oleh Protasov
  Rudi Völler

1 mål

  Michael Laudrup
  Flemming Povlsen
  Tony Adams
  Bryan Robson
  Alessandro Altobelli
  Luigi De Agostini
  Roberto Mancini
  Gianluca Vialli
  Ruud Gullit

  Wim Kieft
  Ronald Koeman
  Ray Houghton
  Ronnie Whelan
  Sergei Aleinikov
  Hennadiy Lytovchenko
  Alexei Mikhailichenko
  Viktor Pasulko

  Vasyl Rats
  Emilio Butragueño
  Rafael Gordillo
  Míchel
  Andreas Brehme
  Jürgen Klinsmann
  Lothar Matthäus
  Olaf Thon

Kilder / Eksterne henvisninger 
 UEFA – EM 1988 
 Fussballdaten.de – EM 1988
De Troendes Skat och Klenodie, Som er Den foragtede JESUS af Nazareth, betragtet i nogle Psalmer

De Troendes Skat og Klenodie, Som er Den foragtede JESUS af Nazareth, betragtet i nogle Psalmer er en lille salmesamling, som er en del af hæftet De Troendes Skat og Klenodie, Som er Den foragtede JESUS af Nazareth, i Sin blodige Lidelse og bittre Korsens Død., som blev udgivet i København i 1758. 

Den var trykt hos Nicolas Møller; prisen var fem skilling. Året før, 1757,  var De Troendes Skat og Klenodie,  JESUS af Nazareth, I Sin fattige Fødsel og Blodige Omskiærelse blevet trykt og solgt for fire skilling. Hæfterne kunne købes hos Sr. Akerman paa det Kongl. Weysenhuus-Boglade og hos Sr. Pelt paa Børsen. 

Hele hæftet blev efterset, og i trykken blev det signeret efter teksten:

Imprimatur,
In Fidem Protocolli Facultatis Theologieæ
J. Otto Bang, Dr.

Siderne indeholder 14 salmetekster, hovedsagelig oversat fra tysk til dansk, med melodihenvisninger.

Salmer
 Jeg er en usel Madike. Mel.: Es segne uns Gott unser
 O! hvor er jeg fornøiet. Mel.: Hiertelig mig nu længes
 Min blodige Forbarmer. Mel.: O Gud! efter dig mig forlænger
 Jeg seer paa Jesu Kinder. Mel.: O Gud! efter dig mig forlænger
 Du i Hierte Jesu uden lige! Mel.: Und nun Gloria der
 Ak! hvad ved Jesu Kors mig skeer. Mel.: Es segne uns Gott unser
 Jesu sidste Dødsens-Slummer. Mel.: Schmücke dich O liebe Seele
 Mit Die hæstet bliver. Mel.: Hiertelig mig nu længes
 De gamle mørke Stunder. Mel.: O! Gud efter dig mig forlænger
 Velsgnet være det Guds Lam. Mel.:  Es segne uns Gott unser
 Er Hierte, Hand og Tanker. Mel.:  Hiertelig mig nu længes
 Kom hid og skuer nøie. Mel.:  O! Gud efter dig mig forlænger
 Hvorefter Kurrer Duen her. Mel.: Jesu söde Ihukommelse
 Korsfæste Frelsere! Jeg ved dit Kors vil blive. Mel.: O Gud, du fromme Gud!

Eksterne henvisninger 
 Opbyggelsesbøger i Mindestuen, med udgivelsesår før 1850. 

Salmebøger
Litteratur i 1758
Knud Henriksen Gyldenstierne (død 1467)

Knud Henriksen Gyldenstjerne (død 1467), dansk rigsråd.
 
Han var søn af Henrik Knudsen Gyldenstjerne (død 1456) og blev slået til ridder ved Christoffer af Bayerns kroning i 1443 og tjente siden som hofsinde ved kongens hof. 

Nogle år inde i Christian 1.’s regeringtid kom han ind i rigsrådet, endnu mens hans far var dettes ældste medlem; faderen døde dog lige efter. Endnu ung døde han selv i 1467 og blev begravet hos St. Hansbrødrene i Odense; hans hustru, Hilleborg Ottesdatter Skinkel, overlevede ham og døde først 1494.

Kilder 
 Dansk biografisk leksikon

Rigsråder fra Danmark
Knud Henriksen
Danskere i 1400-tallet
Helen Keller

Helen Adams Keller  (27. juni 1880 – 1. juni 1968) var en amerikansk forfatter.
Da hun var 2 år fik hun skarlagensfeber og blev blind og døv.

I april 1887 lærte hun for første gang, at ord har en mening.

I 1902 skrev hun sin livshistorie.

I 1904 fuldførte hun college.

I 1955 rejste hun rundt i verden og hjalp krigsofre som var blevet blinde.

I 1960 skrev hun bogen Light in my Darkness hvor hun argumenterede for Emanuel Swedenborgs teorier.

Den 14. september 1964 blev hun tildelt Præsidentens frihedsmedalje af præsident Lyndon B. Johnson.

Se også 
 Deliverance (film fra 1919), en film om Helen Kellers liv

Eksterne henvisninger 

 
 The Helen Keller Services for the blind
 Marxist Internet Archive: Helen Keller Reference Archive.
 A likeness of Helen Keller is featured on Alabama's quarter 

Essayister fra USA
Swedenborgianere
Selvbiografer fra USA
Aktivister fra USA
Kvindernes æresgalleri i USA
Modtagere af Presidential Medal of Freedom
Knud Henriksen Gyldenstierne (1575-1627)

Knud Henriksen Gyldenstjerne til Ågård (født 1575, død 7. februar 1627), dansk godsejer.

Han var søn af Henrik Knudsen Gyldenstierne (død 1592) og Mette Rud og blev født på Ågård omkring St. Hansdag 1575. 

Da han var ni år gammel, kom han til Sorø Skole, som han forlod 1590 for at fortsætte sine studier ved udenlandske universiteter, bl.a. Wittenberg og Strasbourg, hvorefter han rejste i Schweitz, England og Skotland. 

Efter sin hjemkomst tjente han 1596-98 som hofjunker, men tog så hjem til Ågård, som han havde arvet efter sin fader; af mødrenearv besad han desuden Møgelkær. 

I Kalmarkrigen deltog han som fændrik og forlenedes 1612 med Vestervig Kloster. I 1614 sendtes han og Otte Skeel som gesandter til Rusland for at lykønske Zar Michael til hans regeringstiltrædelse. Vestervig ombyttede Gyldenstjerne i 1618 med Skivehus, hvorfra han i 1619 forflyttedes til Bergenhus. Her døde han 1627 som følge af et fald med sin hest på hjemvejen fra kirken. 

Den 13. oktober 1608 var han blevet gift med Sophie Hansdatter Lindenov (1. marts 1589 – 19. marts 1666); men ægteskabet var barnløst. Hun giftede sig efter Gyldenstjernes død med rigsråden Henrik Rantzau til Schøneweide.

Gyldenstierne i litteraturen 
I Shakespeares skuespil Hamlet optræder Knud Gyldenstierne sammen med Frederik Holgersøn Rosenkrantz (1571–1602).

Kilder 
 Dansk biografisk leksikon

Knud Henriksen
Godsejere fra Danmark
Danskere i 1500-tallet
Fenrisløbet

Fenrisløbet er et natløb for spejdere i Det Danske Spejderkorps, som afholdes i slutningen af november måned. Løbet foregår et nyt sted hvert år, men altid et sted i trekantsområdet i Jylland.
Løbet har eksisteret siden starten af 90'erne og var oprindeligt et natløb for de ældste spejdere i den daværende Trianguli Division. Sidenhen er løbet blevet åbnet for tropspejdere fra hele landet.

Efter Triangulis nedlæggelse i 2001 overtog Jan Knudsen ledelsen og stod herefter i spidsen for løbet til og med 2006. Fra 2007 blev løbsledelsen ændret til et team.
Løbet har typisk en pointgivende foropgave, som skal løses inden start. Selve løbet består af en række udfordrende poster, der tester deltagernes færdigheder, udholdenhed og samarbejdsevne

Tidligere løb

Eksterne henvisninger
http://www.FenrisNight.dk 

Spejderløb
Miðflokkurin

Miðflokkurin (dansk: Midterpartiet) er et kristendemokratisk, socialkonservativt parti på Færøerne og baserer sin politik på et traditionelt og bibeltro kristent grundsyn, herunder modstand mod fri abort og LGBT-rettigheder. Ved valg er deres partilistebogstav H.

Partiet blev stiftet 30. maj 1992, og Jenis av Rana er formand. Siden 2011 er partiet repræsenteret i Lagtinget af Bill Justinussen og Jenis av Rana. Karsten Hansen er sundhedsminister i Færøernes Landsstyre.

Partiets program 
Partiet arbejder for, at det kristne grundsyn skal være fremherskende i samfundet, og at Færøernes politiske beslutninger er i overensstemmelse hermed. Partiet er f.eks. imod fri abort, homoseksulle ægteskaber og homoseksuel adoption.

Socialpolitisk arbejde partiet for at syge, gamle og handikappede har et trygt og godt liv. Samfundet skal arbejde målbevidst for at reducere alkohol- og stofmisbrug. 
   
Færøernes gudgivne fiskerigdom er alle færingers fælles ejendom. 
   
Der skal lægges større vægt på at forebygge forurening. 
   
Færøerne skal ikke være medlem af EU, men i stedet styrke samarbejdet med lande uden for fællesskabet.

Ledere

Ministre 
 2011-2015 Karsten Hansen, sundhedsminister
 2008 Karsten Hansen, finansminister
 2002-2004 Bill Justinussen, familie- og sundhedsminister

Resultater ved lagtingsvalg

Eksterne henvisninger 
 Partiets hjemmeside
 Miðflokkurins unges hjemmeside 

Politiske partier på Færøerne
Kristendemokratiske partier
Etableret i 1992
Teodolit

Teodolitten (af engelsk the alhidade, som igen kommer af arabisk al idhâdah (= "visercirkel" eller "delcirkel") er et vinkelmålinginstrument til brug for landmåling.

Den består af en sigtekikkert, der er monteret, så den kan dreje om en lodret og en vandret akse. På hver af disse akser er desuden monteret en ikke-drejbar gradskala – en vandret 'kreds' og en lodret. Ved hjælp af nøjagtige aflæsningsmidler kan kikkertsigtets retning måles med en opløsning på op til et buesekund (cirklen deles i 360 grader, hver grad i 60 minutter og hvert minut i 60 sekunder. Ofte måles der dog i stedet i 400 'nygrader'/'gon' og decimaldele heraf). Teodolitten opstilles normalt på et treben, og den indstilles således, at den ene akse er lodret og over et målepunkt på jorden, mens den anden akse er vandret. Hvis teodolitten tillige er udstyret med udstyr til afstandsmåling kaldes den en totalstation.

Eksterne henvisninge 

Vinkel
Måleinstrumenter
Dansk Ejendomsmæglerforening

Dansk Ejendomsmæglerforening er brancheforening for ejendomsmæglere i Danmark. Foreningen blev stiftet i 1912 og har til formål at varetage medlemmers erhvervsmæssige og branchemæssige interesser.

Foreningen arbejder for:
 At medlemmerne på en betryggende og professionel måde yder formidling af fast ejendom
 At sikre ejendomsmæglerbranchen bedst mulige arbejdsvilkår

Det sker gennem en række aktiviteter, som dels omfatter medlemsservice og dels omfatter interessevaretagelse.

Medlemsservicen er fx mæglerfaglig rådgivning til medlemmerne gennem hotline, informationssystem m.m., efteruddannelse, seminarer og medlemsmøder samt garantistillelse og en fordelagtig ansvars- og garantiforsikring.

Det er Dansk Ejendomsmæglerforening, der varetager branchens etiske regler, udarbejder normer, retningslinjer og formularer, der skal styrke den faglige kvalitet i mæglernes arbejde.

Foreningen varetager desuden branchens interesser overfor det politiske system, pressen og øvrige interessenter. Endelig medfinansierer DE driften af Klagenævnet for Ejendomsformidling og er medejer af boligsiden.dk, hvor forbrugerne får overblik over det samlede boligudbud i Danmark.

Pr. juni 2014 havde Dansk Ejendomsmæglerforening i alt 2770 aktive medlemmer. Det svarer til ca. 90% af samtlige ejendomsmæglere i Danmark.
MDE er en forkortelse for Medlem af Dansk Ejendomsmæglerforening, der typisk bliver brugt af ejendomsmæglere i deres signaturer.

Ekstern henvisning 
 Dansk Ejendomsmæglerforening

Ejendomsmæglerforening
Etableret i 1912